Document ID: 32005D0665

KOMISJONI OTSUS,
19. september 2005,
millega muudetakse 2003. aasta ühinemisakti X lisa A liidet seoses Ungari teatavate lihasektori ettevõtetega
(teatavaks tehtud numbri K(2005) 3450 all)
(EMPs kohaldatav tekst)
(2005/665/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle X lisa 5. peatüki B jao punkti d,
ning arvestades järgmist:
(1)
2003. aasta ühinemisakti X lisa 5. peatüki B jaos punktis a on sätestatud, et nõukogu 26. juuni 1964. aasta direktiivi 64/433/EMÜ (värske liha tootmise ja turustamise tervishoiunõuete kohta) (1) I lisas sätestatud struktuurinõudeid ei kohaldata ühinemisakti X lisa A liites (2) loetletud Ungari ettevõtete suhtes kuni 31. detsembrini 2006 teatavatel tingimustel.
(2)
2003. aasta ühinemisakti X lisa A liidet on muudetud komisjoni otsustega 2004/462/EÜ (3) ja 2005/472/EÜ. (4)
(3)
Ungari pädeva asutuse ametliku deklaratsiooni kohaselt on kolm lihatöötlemisettevõtet ajakohastamisprotsessi lõpetanud ja on nüüd ühenduse õigusaktidega täielikus vastavuses. Teatavad ettevõtted on tegevuse lõpetanud. Seepärast tuleks need ettevõtted jätta välja üleminekuperioodi rakendavate ettevõtete nimekirjast.
(4)
Ungari pädeva ametiasutusega on käimas arutelud kahe lihatöötlemisettevõtte seisundi ja nende ümberliigitamise üle väikese võimsusega ettevõtetena. Olukorra selgitamiseks tuleb ette näha täiendav lühike ajavahemik.
(5)
Lisaks sellele on mõned ettevõtted teinud märkimisväärseid jõupingutusi, et täita ühenduse õigusaktides sätestatud struktuurinõudeid. Kuid nendel ettevõtetel ei ole erandlike tehniliste piirangute tõttu võimalik uuendamisprotsessi ettenähtud tähtpäevaks lõpule viia. Seepärast on uuendamisprotsessi lõpuleviimiseks ettenähtud tähtaja pikendamine kõnealuste ettevõtete puhul põhjendatud.
(6)
Seepärast tuleks 2003. aasta ühinemisakti X lisa A liidet vastavalt muuta. Selguse huvides tuleks kõnealune liide uuega asendada.
(7)
Toiduahela ja loomatervishoiu alalist komiteed on käesoleva otsusega ettenähtud meetmetest teavitatud,
ON VASTU VÕTNUD KÄESOLEVA OTSUSE:
Artikkel 1
2003. aasta ühinemisakti X lisa A liide asendatakse käesoleva otsuse lisas oleva tekstiga.
Artikkel 2
Käesolev otsus on adresseeritud liikmesriikidele.
Brüssel, 19. september 2005

Labels: 17
7
0
18
15